Приморско | Велика България\nЗадържаха нелегални мигранти край Приморско\nавг.. 16 Криминални no comments\n14 нелегални мигранти са задържани днес от служители на гранична полиция. Задържането е станало в района на град Приморско към 13.30 часа, съобщават от МВР.\nНезаконното им преминаване през турско-българската граница е установено вчера.\nСлужители от Елхово и Бургас са провели са учствали в издирвателните и заградителните мероприятия, като групата е спряна след преследване.\nПо първоначални данни чужденците са без документи за самоличност.\nТе са задържани в ГПУ-Царево, работата по случая продължава.\nЕтикети:задържаха, нелегални мигранти, Приморско\nУжас в Приморско! Шофьор на Порше Кайен отвори прозореца и започна да стреля\nюли. 30 Криминални no comments\nВ истински екшън филм е влязъл 29-годишен младеж, произвеждайки няколко изстрела във въздуха с пистолета си в Приморско. Той карал Порше Кайен си из курорта, когато изведнъж отворил прозореца, протегнал ръката си навън, в която се намирало оръжието и започнал да гърми, пише „Флагман“.\nНезабавно жителите на общинския център подали сигнал в полицията и след минути на мястото пристигнали ченгета. Те своевременно сложили белезниците около ръцете на 29-годишния И.М. от Разлог – водачът на скъпарския автомобил. В Поршето пък, на задната седалка, полицаите намерили две момичета – на 18 и 19 г., които разлогчанинът изглежда опитвал да впечатли с „бунтарското” си поведение.\nОт автомобила са иззети газов пистолет, пълнител с четири халосни патрони и кутия за боеприпасите.\nМладежът е задържан за срок от 24 ч. По случая е образувано бързо полицейско производство за хулиганските действия на разлогчанина.\nЕтикети:Порше Кайен, Приморско, стрелба, шофьор\nюни. 21 Икономика no comments\nПравителството определи концесионерите на морските плажове „Приморско-централен“, община Приморско и „Св. Св. Константин и Елена – голям плаж“, община Варна, съобщи пресцентърът на кабинета.\nКонцесионерите са определени след проведени конкурси и ще стопанисват плажовете за срок от 15 години. За концесионер на плаж „Приморско-централен“ е определен „СОФ ПРОЕКТ ИНЖЕНЕРИНГ“ ЕООД. Той ще предлага цена на чадър и на шезлонг от по 1 лв. в платената зона на плажа.\nПрекратява се процедурата по предоставяне на концесия за услуга за морски плаж „Ривиера“, община Варна, поради липса на оферта, чието съдържание да отговаря на изискванията, определени с документация за концесията, пише още в съобщението.\nЕтикети:концесии, левче, Приморско, централния плаж, чадър, шезлонг\nЗадържаха петима за изнудване на 22-годишен от Приморско\nмар.. 15 Криминални no comments\nЗадържаха за изнудване в Приморско двама мъже от Тополовград и трима техни съучастници.\nОколо 17 часа на 12 март 22-годишен от Приморско съобщава в местното районно управление, че в дома му, разположен в животновъдната зона,влизат петима мъже. Те заявили, че им дължи 4 000 лева или вещи на подобна равностойност, с които разполага /телевизори, хладилници и др./. В случай, че не получат парите или вещите мъжете заплашили 22-годишния с побой.\n22-годишният Б.С. и 25-годишният С.И., са привлечени в качеството на обвиняеми и още същия ден, след сключено споразумение, получили осъдителни присъди от Районен съд – Царево.\nУстановено е, че преди година 22-годишния от Приморско заедно със свои роднини работил, като строител в с. Воден, обл. Ямбол. Първоначално с работодателя си се договорили да получават определена цена на квадратен метър, като по време на строителството, на работниците са платени общо 12 000 лв.\nПо техни изчисления обаче сумата, която следвало да вземат за свършената работа, възлизала на 20 000 лева. 22-годишният потърпевш заявил на работодателя си, че им дължи още пари, но той претендирал връщане на сумата от 4 000 лева от парите, платени по-рано.\nВ дома на 22-годишния, който си тръгнал след разговора с работодателя, два пъти идвали мъже, искащи въпросната сума от 4 000 лева или равностойни вещи /хладилници, телевизори и др./. Той не се поддал на изнудването и алармирал полицията за случилото се, които при третия опит за изнудване задържали петимата извършители.\nТрима от тях са разпитани в качеството на свидетели, а на 22-годишния Б.С. и 25-годишния С.И., са повдигнати обвинения. Часове по-късно мъжете получили и осъдителни присъди от състав на Царевския районен съд.\nЕтикети:22-годишен, задържаха, изнудване, петима, Приморско\nЕкшън на входа на Приморско! Задържаха плевенско “Ауди“, натъпкано с мигранти, шофьорът избяга (СНИМКИ)\nсеп.. 09 Криминални no comments\nПолиция задържа плевенско „Ауди“ на входа на Приморско след гонка по пътя Царево-Бургас. В автомобила били натъпкани 11 мигранти. Колата е спряна, екипи на „Гранична полиция“ са на място.\nУниформени с кучета издирват двама мъже от колата – шофьора и пътника до него, които са успели да избягат, съобщава БургасИНФО.\nЗадната седалка на черния автомобил е била махната, за да се поберат чужденците. Сред тях е имало и едно дете на 11 години.\nАудито е хвърчало с изключително висока скорост в опита си да избяга от полицията. Спряло е буквално в насрещното платно. Шофьорът е избягал в посока към бившата резиденция „Перла“, а там в момента се провежда оф роуд-състезание и има много хора. Най-вероятно бегълците ще се опитат да се слеят с хората.\n„Хората на подобно състезание са всяка година едни и същи и се познават добре, няма да е лесно на бегълците да останат незабелязани. Кучетата са добре обучени“, коментираха местни жители.\nЕтикети:Ауди, входа, екшън, задържаха, мигранти, Плевенско, Приморско, шофьорът\nНова среднощна акция по морето! Полиция и данъчни запечатаха пет от най-популярните и оборотни заведения в Приморско (СНИМКИ)\nавг.. 21 Общество no comments\nТази нощ в Приморско бе проведена грандиозна акция. Около полунощ данъчни инспектори, жандармерия и униформени полицаи от Районното управление в града атакуваха едновременно пет от най-оборотните заведения в курорта, на главната улица, срещу кметството и в рамките на броени минути ги запечатаха, съобщава flagman.bg.\nТова са най-популярното лятно заведение „Хавана клуб“, механа “Българан”, пица енд бар грил „Неро“, ресторант “Старата чешма”.\nПо непотвърдена информация, атакуваните обекти са имали съставени актове за укриване на оборот. Данъчните, заедно с публични изпълнители, са отстранили персонала и пред очите на многобройните клиенти са обявили, че заведението затваря. Те са взели всички налични пари от касите, преброили са ги пред поемни лица и са ги прибирали в полза на държавата.\nЕтикети:акция, данъчни, заведения, Запечатаха, морето, пет, полиция, Приморско\nСимеонов е горд с проверките в Приморско: Няма недосегаеми!\nВицепремиерът по демографията Валери Симеонов, е горд от глобите в Приморско. Това стана ясно от последната му публикация в социалната мрежа, където той споделя новина как различни заведения в курорта са глобявани.\n„Няма недосегаеми и в Приморско – поздравления за институциите, провели нощната акция!“\nПрипомняме, че преди дни Валери Симеонов стартира акция „Тишина“ срещу много оборотно заведения в Слънчев бряг.\nТова надигна стотици граждани на протести срещу акция „Тишина“ на вицепремиера. Дали и в Приморско туристите ще въстанат – предстои да разберем. Ясно е, че потърпевш от вицепремиера вече е и репортер на „Господари на ефира“. Боби Ваклинов е получил по думите му нелеп акт, който ще обжалва пред Административния съд.\nЕтикети:недосегаеми, Приморско, проверките, Симеонов\nСпецакция в Приморско – 17 души са задържани\n17 души са задържани по време на технопартито „Метрополис“, което се проведе на Северния плаж „Перла“ край Приморско. От ОДМВР-Бургас съобщават, че задържанията са направени за времето от 22.00 часа на 6 август до 7.00 на следващия ден.\nНа партито е имало около 3000 души, а задържанията са станали от полицаите, които охранявали мероприятието.\nНай-много от арестуваните са от София и у тях са намерени предимно канабис и амфетамини и „розови хапчета“. Сред задържаните има и жители на Пазарджик, Созопол, Шумен, Сливен и Септември.\nЕтикети:17, души, задържани, Приморско, разтресе, спецакция\nКърваво меле с гаечни ключове в Приморско!\nСтрахотно меле се е разиграло тази нощ в морския курорт Приморско. Боят е станал в късните часове на деня.\nГрупа младежи са се млатили като за последно с гаечни ключове. Екшънът се е разиграл в района на улица „Албатрос“.\n„Беше страшно. Изведнъж се появиха някакви хора, които се псуваха и след секунди започнаха да се налагат с тежките предмети. Имаше и много кръв. Единият се опита да избяга от касапницата и няколко човека го последваха“, разказа за медията ни очевидец на свадата.\nПричините за мелето не са ясни.\nПрипомняме, че това е втори случай от последните дни в Приморско, при който става меле. Преди по-малко от седмица банда тийнейджъри пребиха жестоко мъж на Южния плаж в курорта.\nЕтикети:гаечни ключове, кърваво, меле, Приморско\nЛовецът на мигранти Динко от Ямбол предизвика верижна катастрофа край Приморско\nюни. 30 Инциденти, Общество no comments\nЛовецът на мигранти и най-известен ямболия Динко Вълев предизвика верижна катастрофа край Приморско преди минути. Катастрофирали са пет автомобила, а най-тежко пострадалият сред тях е ямболският Мерцедес на Вълев.\nПТП-о стана в района на местността Узунджата, а на място в момента има няколко полицейски екипа и преминаването е затруднено. Поне до 17 часа не се препоръчва да пътувате към Приморско, пише „Флагман“.\n„Изскочиха ми едни колелета(велосипеди, б.а.) и да не ги блъсна се хвърлих на другата страна“, каза Динко Вълев. „Нищо не мога да кажа, братле! Недейте да коментирате, не го пишете!“, настоя Динко.\nТой бе категоричен, че щетите са изцяло материални, нямало пострадали. „Трябва да помагам на другите“, каза той и затвори телефона.\nЕтикети:верижна, Динко, катастрофа, Ловецът, мигранти, предизвика, Приморско, Ямбол\nАфганистанци се крили два дни в тръби под път край Приморско\nюни. 23 Криминални no comments\n17 афганистанци, влезли нелегално в страната ни, два дни се крили в тръбите под пътя Ясна поляна- Приморско, където се отичат водите от блато. Под земята в мръсните канали имало и четири деца, които заедно с родителите си очаквали родни трафиканти на хора да ги преведат през България. Това разказали мигрантите при разпити пред полицията днес, съобщават отлично информирани източници.\nЧужденците преминали границата на България в понеделник. Дошли от Истанбул и били предвождани от двама каналджии – афганистанец и пакистанец. Групата била засечена от патрул на Гранична полиция край Ропотамо към 10.30 часа в сряда, съобщава burgasinfo.com.\nЧужденците били натръшкани един върху друг в легнало положение в „Крайслер Вояж” със софийска регистрация. Мигрантите и шофьора на колата – българин от Бяла Слатина, излязъл преди две години от затвора, са задържани. Пилотната кола- „БМВ Х5”, която ги съпровождала обаче успяла да се измъкне.\nЕкип на Регионалната гранична дирекция я засякъл близо до Капчето край Бургас. Във возилото пътували четирима души, които са задържани. В тайник в колата, служителите на реда открили джи пи ес-и, а справката показала, че през цялото време са поддържали комуникация с пакистанеца и афганистанеца, които превеждали бежанците. Два часа по-късно те също са заловени край Приморско.\nЕтикети:афганистанци, два, дни, крили, Приморско, път, тръби\nСпипаха бежанци, натъпкани в кола в Приморско\nюни. 15 Криминални no comments\nПолицаи от Приморско спряха автомобил с 11 мигранти, преминали границата на България незаконно. Леката кола е проверена снощи, движела се е по пътя Китен-Бургас. Това съобщиха от ОД на МВР.\nАвтомобилът е управлявал 43-годишен мъж от София. Пътуващите в колата 11 чужденци са били без документи и са се самоопределили като граждани на Пакистан, Афганистан и Иран. Шофьорът е задържан за 24 часа. Срещу него е образувано бързо полицейско производство за каналджийство.\nЕтикети:бежанци, кола, Приморско, спипаха\nЕкшън край Приморско! Каналджия се преобърна с 15 бежанци, натъпкани в кола\nсеп.. 10 Криминални no comments\nНова група бежанци са заловени от полицията край Приморско. Шестима възрастни сирийци и девет деца били натъпкани в лека кола „Фолксваген“, съобщи flagman.bg, като се позова на очевидци. В момента униформените изчакват служители на гранична полиция, които да транспортират нелегални имигранти до бежански център.\nПреди моста край река Караагач патрулка е опитала да спре колата за проверка. Вместо да спре на вдигната палка, шофьорът дал газ и продължил със 150 км/ч. В района на Китен е катастрофирал самостоятелно, като по-късно служителите на реда са намерили колата преобърната.\nЕкип на спешна медицинска помощ оказва помощ на пострадалите. Водачът на автомобила се издирва. Районната прокуратура в Царево образува досъдебно производство срещу неизвестен извършител за каналджийство.\nТова е втората голяма група сирийци, които днес бяха заловени след преминаването им на границата с Турция в района на Резово и Малко Търново.\nЕтикети:бежанци, екшън, каналджия, кола, натъпкани, преобърна, Приморско\nсеп.. 03 Култура, Топ новини no comments\nМонетно съкровище беше открито във Фармакида – Града на лечителя в превод от гръцки, което е античното име на Приморско. Укрепеното със яка крепостна стена антично селище бе открито от експедицията на НИМ, ръководена от зам.директора доц. Иван Христов, в началото на лятото. Незабавно бяха организирани археологически разкопки, финансирани от община Приморско и НИМ.\nПреди два дни, разкопавайки централната кула на крепостта археолозите започнаха да вадят монети от края на ІІ в. пр.н.е. – началото на І в. пр.н.е. Това са бронзови и сребърни монети на Аполония Понтика и монети на Александър Македонски, сечени след смъртта му, поради голямото търсене. Засега са открити 20 монети, но очевидно броя им ще стане много по-голям след като кулата бъде разкопана изцяло в следващите дни. Това е очевидно „касата” на управителя на крепостта, която при превземането й е останала в обхванатата от пламъци кула, за радост на археолозите, съобщиха от НИМ.\nЕтикети:Александър Македонски, откриха, Приморско, съкровище\nСпецченгета удариха престъпна група набирала проститутки в Приморско\nавг.. 26 Криминални no comments\nСпециализираната прокуратура повдигна обвинения на петима участници в организирана престъпна група за трафик на хора с цел предлагане на сексуални услуги на територията на България и Холандия, съобщава „Флагман”. Те са задържани при специализирана операция на ГДБОП и отдел „Следствен“ на Специализирана прокуратура под ръководството и надзора на прокурор от Специализирана прокуратура.\nОбявен за общодържавно издирване е и шести участник в престъпната група.\nОбвинения са повдигнати на ръководителя на групата Валери Видолов и участниците Донка Камбурова, Петя Василева, Петър Андонов и Илияна Видолова (за престъпления по чл. 321 и чл. 159г от НК). Предстои повдигане на обвинения и на Мартин Великов, който до момента е в неизвестност.\nДвама от групата се разследват за трафик на жени с цел сексуални услуги и в Холандия. По случая е създаден и работи съвместен екип на холандската прокуратура и на българската Специализирана прокуратура.\nСпоред събраните до момента доказателства в България групата е действала от септември 2013 г., като е набирала момичета за предоставяне на сексуални услуги в нощен бар „Интрига“ и в къща в Приморско. През летните месеци обвинените Донка Камбурова и Петя Василева работели като управителки на нощен бар „Интрига“ в Приморско, а извън летния сезон управлявали бар „Ейнджълс“ в София. Ръководителят на групата Валери Видолов пък бил собственик на фирмата, стопанисваща двете нощни заведения.\nНа 23 август 2015 г. Специализираният наказателен съд наложи мярка за неотклонение „Задържане под стража“ на Валери Видолов и Петър Андонов, Донка Камбурова и Петя Василева са под „Домашен арест“. На Илиана Видолова е наложена мярка „Парична гаранция“ от 3000 лв. Мартин Великов се издирва.\nЕтикети:група, престъпна, Приморско, проститутки, спецченгета, удариха\nБиха полицаи като боксови круши в Приморско\nФамилия побойници изляха агресията си върху полицаи, отишли на адреса им в Приморско по сигнал за шумен скандал. В РУП-Приморско е било получено съобщение за викове и крясъци в къщата на ул. „Тракия” 8, пише „Флагман“.\n67-годишният Атанас Атанасов и тримата братя Стефан, Иван и Илиян се карали гръмко. Когато полицаите пристигнали в дома им, те насочили агресията си към тях. Нападнали униформените, като нанесли два удара с юмрук в главата на единия, а другия започнали да го душат и блъскат, докато го съборили на земята.\nЧетиримата мъже са задържани за 24 часа, а по случая е образувано бързо полицейско производство.\nЕтикети:бои, боксови, круши, полицаи, Приморско\nПотрошиха кандидат-кмет на патриотите в Приморско\nавг.. 03 Криминални no comments\nПотрошиха с бокс ръката на хотелиера Стоян Диханов в Китен. Бизнесменът е бивш зам.-кмет на Приморско и се очаква да бъде кандидат за кмет от Патриотичния фронт на изборите тази есен, съобщава „Флагман”.\nМестни жители разказват, че в ресторант „Радис“, собственост на Диханов, е нахлул мъж на име Стойчо, който има заведение в близост, и започнал да крещи и троши наред.\nБил снабден с бокс и помлял всичко, до което се докосне. Крещял срещу Диханов, че ще му отреже главата. Агресията му била заради цените на храната, която предлага бизнесменът на туристите.\n„Стойчо е от чудесно семейство, но самият той злоупотребява с алкохол и става агресивен“, казаха жители на Китен. Той налетял върху Диханов и започнал да го налага с бокса. Хотелиерът е бил приет в болница, ръката му е счупена.\nСпоред данни на полицията снощи отново е имало заплахи за убийство срещу Диханов. 34-годишният Валери Костадинов влязъл в заведението му и започнал да сипе закани. Диханов е подал сигнал в РУП-Приморско, след което униформените открили Костадинов на ул. „Странджа“ в Китен, където бил задържан за срок от 24 часа. По случая е образувано бързо полицейско производство.\nЕтикети:кандидат-кмет, патриотите, потрошиха, Приморско\nРазбиха квартирата на наркодилър в Приморско\nПолицията в Приморско задържа двама търговци на дрога в рамките на вчерашния ден. Служителите на реда извършили проверка на 41-годишния Светослав Димитров, в когото намерили пет плика с близо 6 гр. суха зелена тревна маса – канабис, съобщава Флагман бг.\nПри последвало претърсване в квартирата на мъжа, разположена на ул. „Лилия” 18, те открили плик със семена от канабисово растение и около 5,4 гр. от наркотика. Намерени били още 38 кутии цигари (общо 760 къса) без бандерол. Проверена е и друга стая от кооперацията, в която имало 130 кутии цигари без бандерол и 40 литра нелегален алкохол. Димитров е задържан за 24 часа. Работата по случаите продължава.\nВ същия ден полицаите проверили и търговски обект, разположен на ул. „Перла”. Униформените намерили в 18-годишната продавачка Димана П. от Карнобат два полиетиленови плика с канабис. Момичето е задържано за 24 часа. По случая е образувано бързо полицейско производство.\nЕтикети:квартирата, наркодилър, Приморско, разбиха\nЕколози скачат на бунт в Приморско и Разлог\nмай. 27 Общество no comments\nЖителите на Приморско се вдигат на бунт. Те възнамеряват да блокират пътя Бургас – Царево, съобщават от Национална асоциация „Българско Черноморие“. Жителите в община Разлог също са изправени на нокти. Хората в двете общини са разбунтувани заради проектите за развитие на защитена зона „Ропотамо“, община Приморско и защитена зона „Круше“, община Разлог.\nМестните в Приморско не са съгласни с проектите за развитие на защитената зона „Ропотамо“, които щели да блокират развитието на общината и ще доведат до демографски срив.\nВ отвореното писмо до медиите се посочва, че община Приморско има 7 защитени зони и 8 защитени територии. Близо 70% от територията на общината (в голямата си част наследствени, частни земи) е покрита със защитени зони и територии.\nХората от Приморско, подкрепени от Национална асоциация „Българско Черноморие“, организират протест утре, 28 май, от 10.00 часа. В 10.45 часа те ще блокират пътя Бургас-Царево.\nПривърженици и членове на асоциацията съобщават, че протести се готвят и в община Разлог. Местният парламент и ръководството на общината са приели и възложили изработване на проекти за обходен път, кратък път до туристическа зона Кулиното, велоалея и електрическо влакче. Въпросните екопроекти не били одобрени от Министерството на околната среда и водите. Местните са категорични, че по този начин не се дава възможност на общината да реализира екологичните си проекти.\nЕтикети:бунт, еколози, Приморско, Разлог\nКостин сниман в Приморско и Пасарел, когато са убити Анна и Никита\nмай. 09 Криминални no comments\n“Фолксваген Поло” на Герман Костин била заснет от камери на пътната агенция в района на Приморско и Пасарел между 8 и 10 февруари, когато се смята, че са убити 5-годишният Никита и майка му Анна, съобщиха разследващи.\nВ петък руснакът бе обвинен в убийството на Никита Леонтиев, чийто труп бе открит на 20 март край ВЕЦ “Пасарел”. Части от тялото на майка му – 34-годишната рускиня Анна Леонтиева, бяха намерени в началото на март в горите край резиденция “Перла”.\nОт записите ставало ясно, че Герман първо бил в курортното градче, а след това пътувал за София и оттам за Пасарел. Джиесемът му също показал, че е бил и на двете места, пише „24 часа”.\nКостин обаче няма обвинение за убийството на Анна, защото от откритите части от трупа не може да се разбере как е умъртвена тя. Освен че живеела в апартамента на руснака, Анна имала и обща фирма с него.\nНай-сигурният коз на разследващите била ДНК-то на Костин по синята кърпа, с която било увито детето. За сравнение полицаите ползвали самобръсначка на Костин, по която също имало биоматериал от него.\nСпоред собствените му твърдения руснакът напуснал страната на 10 февруари. Предполага се, че тогава е изхвърлил зеления куфар от моста над реката до Пасарел.\nБащата на 5-годишния Никита все още не е дошъл в България, казаха разследващи.\nВ петък по време на следствения експеримент с Костин полицаите се натъкнали на части от силно разложен труп до мястото, където бе открито телцето на детето.\nКриминалисти казаха, че са открити части от тяло, но няма крайници. Жители на Пасарел пък казаха пред Нова телевизия, че забелязали, че трупът е с анцуг и маратонки. Утре медицинска комисия от няколко лекари ще направи аутопсия на тялото. Тя трябва да установи пола и причината за смъртта. Ще се изяснява и дали има връзка с убийството на Никита.\nЕтикети:Анна, Костин, Никита, Пасарел, Приморско\nРуското следствие обяви за издирване любовника на разчленената край Приморско Анна\nапр.. 01 Криминални no comments\nРуските следователи, които са ангажирани с разследването на жестокото убийство край Приморско на Анна Леонтиева са обявили за издирване любовника й Герман Костин, съобщи НТВ. Те работят съвместно с българското следствие и Интерпол, допълва телевизията.\nСпоред НТВ в Следствения комитет на Русия е бил извикан на разпит бившия шеф на Департамента по здравеопазването на Перм Вадим Плотников. Той е баща на убитото и намерено в куфар дете край езерото до Пасарел.\nТой вече дал показания, че не живее с Анна, тъй като още през лятото на 2013 г. заминала с детето за Кипър. Тук обявеният за издирване Герман Костин се занимава с продажбата на недвижими имоти, информира НТВ, като цитира бившата му съпруга. Тя казала, че с изчезналия Герман се виждали само на рожденните дни на общото им дете.\n„Московский комсомолец“ днес публикува подробности за убитата Леонтиева – според него тя е юристка по образование, работила навремето в местната администрация на руския Пермски край и по думите на местни жители – „на „топло“ местенце за красива и умна жена и/или фаворитка на мъж, облечен с власт“.\n„Твърде ефектна, самостоятелна и енергична“ жена според нейни познати, тя шофирала яркочервен мерцедес роудстър; други изтъкват, че „обожавала сина си, обичала парите и правела кариера“. Трети казват: „За пръв път се омъжи, още докато следваше, после си намери по-възрастен мъж, заможен, но и с него се разведе“.\nОтново според нейни познати, Анна купувала по време на втория си брак имоти в Кипър и България, а след развода съдила съпруга си за издръжка на детето и част от собствеността. „Щом получила своя дял, заминала със сина си в чужбина. След което две години никой нищо не чул за нея“, добавя всекидневникът.\nСпоред следствието, руската гражданка преди месеци пристигнала със сина си в България от Кипър. Живеела в Приморско в апартамент, който наела от руски гражданин, воювал в Афганистан, а сега женен за българка и развиващ бизнес на кипърска територия, пише „Росийская газета“.\nПолицията обискира жилището, разпита свидетели. Наемодателите се издирват, за да дадат показания. Съседите неведнъж виждали Анна с руски гражданин – Герман, който редовно идвал да я види в Приморско. Сега той е основният заподозрян и се издирва по линия на Интерпол. „Има данни, че потенциалният убиец е заминал за Кипър“, посочва „Росийская газета“. Следствието допуска „кръстосване на бизнесинтереси“ между загиналата и Герман, също и битова свада, прераснала в бой с ножове. Свидетели дочули шум и пиянски гласове, се казва в материала.\nЕтикети:Анна, издирване, любовника, Приморско, разчленената, Руското следствие\nРазкритията за разчленената жена край Приморско и детето в куфара продължават\nЗверското убийство на 6-годишното момченце и мистерията около открития край Приморско разчленен труп на млада жена започна да се разплита. Все още въпросителните около причините за кървавата драма са много, но криминалистите откриха самоличността както на момченцето, така и на разкъсаната жена от диви животни в местността Китка край морето. Нови, потресаващи разкрития по случая, излизат наяве в новия брой на вестник „ШОУ“.\nОткритото в езерото край Пасарел дете е чужденец. Момченцето се казва Никита Леонтиев и е от руския град Перм, разкриха разследващите. Според направените ДНК експертизи намерената край Приморско на 2 март разчленена млада жена е майката на Никита – Анна Леонтиева. Назначено е разширено генетично изследване, което със сигурност да каже дали останките, разпилени от дивите животни в местността Китка, принадлежат на майката на малкото момченце.\nБащата на Никита е руснак, но до този момент няма данни да е влизал в България. Според непотвърдена информация, той се казва Герман Костин.\nДали детето не е станало свидетел на убийство и именно това да е станало причината за смъртта му?\nВ понеделник от МВР разпространиха снимката на млада жена и момченце, което отговаря по възраст и черти на лицето на фоторобота, разпространен при откриването на детето в куфара. В съобщението не се споменава, че това са Никита и неговата майка, но се казва, че са свързани с тежко криминално престъпление.\nЕтикети:детето, жена, куфара, Приморско, разкритията\nПриморско преобърнато в издирване на съпруга на Весела\nЖилището, в което е купено от българката Весела В. и съпруга й – руснак с фамилия Герман, се намира на третия етаж на ул. „Лагуна” 8 в Приморско. То е било претърсено из основи и в момента е запечатено. Спецполицаи са извършили акцията във връзка с открития от случайни граждани преди близо месец труп на разчленена жена край резиденция „Перла”, както и заради детенцето в куфара, открито край Пасарел, пише „Флагман“.\nЗа трупа на жената нямаше първоначално информация от полицията, тя се появи, след като Флагман.бг оповести случая въз основа на свои източници.\nЖители в Приморско казаха пред Флагман.бг, че са изключително притеснени и в момента, тъй като пред очите им се водят акции, без да има официална информация. Още повече, че през зимата градът е изключително спокоен и всички хора се познават. Сградата, където е била акцията, е необитаема през този сезон. От ОДМВР заявиха тази вечер, че няма да коментират действията в Приморско.\nСпоред източници на Флагман.бг полицията е в акция под прикритие в морския град от два дни. Претърсването в жилището на ул. „Лагуна“ е извършено снощи, като в него са намерени детски играчки. Според местните жители апартаментът е собственост на руско семейство, в което жената е българка. Двамата още в началото не живеели добре, дори не са идвали всяко лято в Приморско.\nЕтикети:Весела, издирване, Приморско, съпруга\nСпецполицаи окупираха Приморско, претърсват апартамент заради детето в куфара\nмар.. 28 Криминални no comments\nСпецполицаи под прикритие обсадиха Приморско заради убитото дете в куфара край Пасарел и мъртвата жена, открита преди месец край Перла. Претърсен е апартамент на Весела В. на улица „Лагуна“ в морския град, съобщава „Флагман“. Жилището е в кооперация в непосредствена близост до хотел „Куин Нели“.\nИмотите са продадени на руснаци, сградата е необитаема през зимата. Собственичката не била забелязвана в града от месеци. Тя има апартамента от 2007 г. В жилището са открити детски играчки и велосипед, отговарящи на дете на 5 години, каквато е предполагаемата възраст на момченцето в куфара.\n„От часове тук гъмжи от полиция. Вероятно търсят следи към убиеца“, казаха местни жители.\nЖената е живяла с руснак с фамилия Герман, с когото не се разбирала. Последните години тя е работила и в Кипър.\nВръзката между двата случая от Пасарел и Приморско беше направена преди ден. До този момент нито един от двата трупа не беше идентифициран. Момченцето беше открито в зелен луксозен куфар „Самсонайт“ в река Искър. Жената пък , открита край Приморско, беше разчленена от животни. Още тогава полицейски източници казаха,че въпреки че от тялото са останали два крака, е ясно, че смъртта е настъпила скоро.\nЕтикети:апартамент, детето, куфара, Приморско, Спецполицаи\nмар.. 27 Криминални no comments\nЩе се търси връзка между момченцето, открито мъртво на 20 март в куфар в Долни Пасарел, и разчленената жена, чийто труп беше намерен две седмици преди това край Приморско, пише 24 часа. „На този етап нито може да да се потвърди, нито да се отрече такава версия“, казва по въпроса високопоставен полицейски източник.\nЗасега нито един от двата трупа не е идентифициран. За момченцето на видима възраст 5 години бе разпространен фоторобот, изготвен в МВР. То бе открито в зелен луксозен куфар „Самсонайт“ в река Искър във вилната зона на село Долни Пасарел.\nБило е голо и завито със синя хавлия на цветя, която бе показана от полицията.\nГлавата на детето бе със следи от побой, а причината за смъртта му е удушаване.\nЛюбители-фотографи се натъкнали на зловещата находка. Аналогичен е и случайт с мистериозната жена край Приморско, за която бе съобщено, че е открита на 4 март близо до резиденция „Перла“ край Приморско.\nТрупът й бе намерен от туристи в гората, която е близо до морето, но е разчленен – два крака, част от таза и прешлени.\nРаботата по изясняване на случая продължава, но самоличността на мъртвата не е установена. Знае се, че е носила скъпи маратонки, маркови дрехи и луксозен сутиен. Все още не е ясно дали е жертва на престъпление. Предполага се, че тялото е престояло в гората дни наред, защото останки от него са открити на голямо разстояние едно от друго.\nОт трупа й са открити двата крака, долната част на черепа, горната част на черепа, лакътна кост и кичур коса, който по цвят съвпада с този на детето от куфара.\nЕдна от версиите за двата случая е, че телата са на бежанци и затова никой не ги е обявил за издирване. Никой от влезлите в България скоро бежанци не знаел нищо за липсващи техни сънародници.\nКъм чужбина водят и следите със собствеността на куфара, произведен в Белгия, но закупен от бизнесдама от Русия.\nВъпреки неизвестните разследващите са убедени, че убиецът е мъж и то близък роднина на детето.\nЕтикети:връзка, детето, жена, куфара, Приморско, разчленената, търсят\nмар.. 11 Криминални no comments\nЧрез фоторобот, изработен по намерените край Приморско човешки останки, ще се търсят близки на жертвата. Портретът се изработва и до дни ще бъде разпространен в страната заедно с информация за дрехите на разкъсаната жена, съобщава „24 часа“.\nКриминалистите се надяват чрез фоторобота и ДНК профил да стигнат до надеждна следа. При последното претърсване в гората край бившата Татова резиденция „Перла” е намерен шал. Не е сигурно обаче, че е бил на жената, която вероятно е бежанка.\nПървите части от тялото бяха открити на 2 март. Семейство от Приморско с 2 малки деца се разхождало край пътя за тракийското светилище Беглик Таш. Майката вървяла напред и между дърветата съгледала крака с таз, единия полуизяден. Пребледняла, тя се върнала, прошепнала на мъжа си какво е видяла и бързо отвела децата.\nПри претърсване на 4 март са открити череп без долна челюст, лакътна кост и 6 поясни прешлена. Според съдебни медици те са на млада жена, висока около 170 см. Вчера стана ясно, че сред останките има и парчета кожа – бяла, гладка и добре обезкосмена, вероятно чрез лазерна епилация. Парчета от дрехи показват, че облеклото на жената е марково. Джинсовият панталон носел емблемата на „Макс Мара”. Обувките, тип кецове, също били скъпи. Дали марките на дрехите са оригинални, не е ясно, каза д-р Галя Милева, шеф на катедра „Съдебна медицина” към МБАЛ-Бургас.\nДНК профилът на непознатата се очаква до дни, изработват го в лаборатория към Областната дирекция на полицията. Той първо ще бъде пуснат в масивите на МВР, за да послужи за сравнение с ДНК материал от хора, които имат изчезнали роднини. Ако се наложи, ще се търси помощ от Интерпол.\nЕтикети:жена, издирват, Приморско, разкъсаната, роднини, фоторобот\nМистерията около разчленения женски труп, открит в гора край Приморско, се заплита. Заради дъждовното време днес издирването около бившата Татова резиденция „Перла“ бе преустановено. Още не се знае нищо за самоличността на жертвата, чакат се резултати от експертизи.\nДо този момент са открити тяло без глава, част от торс и ръце, череп с липсваща долна челюст, шест поясни прешлена, лакътна кост и кичур коса. Има и открити части от дрехи, сред тях парчета от сутиен, който според запознати бил луксозен и кафяв на цвят, съобщава „24 часа“.\nКакто „24 часа“ първи писа, по всяка вероятност разчлененият труп е на млада жена, висока около 170 см. Част от таза и краката бяха открити от група туристи на 2 март следобед на 50 метра от пътя за скалния феномен Беглик Таш.\nНа 4 март,след претърсване на гората от полицаи, жандармеристи и горски от ловното стопанство „Ропотамо“ бяха намерени и другите човешки останки. Те били доста по-далече от мястото, където е забелязан трупът, и най-вероятно са отнесени там от диви животни.\nПолицаи вече са обходили хотелите в Приморско, за да търсят има ли изчезнала чужденка, но засега не са попаднали на следа. От местната полиция заявиха, че няма изчезнали хора, обявени за издирване, които да отговарят на профила на открития труп.\nПродължава работата по няколко версии, но основната все още е, че жертвата е бежанка, казаха криминалисти. Направило им впечатление, че дрехите на неизвестната жена са маркови, включително и спортните обувки тип кецове, с които е била обута. До дни от полицията смятат да призоват граждани от цялата страна, които имат данни за изчезнали хора, да подадат сигнали.\nЕтикети:женски, мистерията, Приморско, труп\nТрупът без глава край Приморско е на млада жена с дълга коса и скъп сутиен\nТрупът без глава, който бе намерен край Татовата резиденция „Перла ” до Приморско, е на млада жена с дълга тъмнокестенява коса и скъп сутиен. Към момента са намерени – тяло от кръста надолу, череп без долна челюст, пет поясни прешлена и лакътна кост, съобщава „24 часа”.\nНа 4 март полицаи са открили част от главата и кичур коса. По главата имало следи от ухапвания, най-вероятно от диви животни – чакали и глигани. По данни на разследващите новите останки били доста по-далеч от откритото разчленено тяло.\nКакто е известно, на него попаднаха туристи близо до общинския път за скалния феномен Беглик Таш на 2 март следобед. Вече е сигурно, че тялото е на жена, а в момента се изчакват резултатите от ДНК пробите и още няколко експертизи.\nКриминалистите работят по няколко версии, включително и убийство, но при първоначалния оглед не са открити следи. Туристическите обувки, с които е била обута жената, са били доста скъпи, коментират запознати.\nСпоред местни от Приморско не е изключено жената да е станала жертва на авджийски куршум, докато се разхождала в района. Мястото граничи с резерват „Аркутино”.\nЕтикети:глава, жена, коса, Приморско, сутиен, Трупът\nОткриха разчленено тяло край Приморско\nмар.. 04 Криминални no comments\nРазчленен човешки труп е открит край Приморско в района между резиденция „Перла“ и местността „Бегликташ“. Гледката била ужасяваща, трупът бил без торс и глава, а само от кръста надолу, съобщиха пред Flagman.bg шокирани местни жители. Хората коментират, че е невъзможно в този район тялото да изплува само от морето, тъй като участъкът е висок.\nТрупът е разкъсан от диви животни, най-вероятно чакали. Те са обезобразили напълно тялото и е изключително трудно да бъде идентифицирана самоличността. Намерена е долната част на трупа, предполага се, че торсът и главата са били изядени.\nВсе още не е ясно дали намереното тяло е на мъж или жена. Проверяват се данните за изчезнали хора. По първоначална информация няма местни жители, които да са издирвани.\nЕтикети:откриха, Приморско, тяло


Apartment S'Adolitx - НАЙ-НИСКИ ЦЕНИ от agoda.com\nСан Фелиу де Гиксолс, Коста Брава и Маресме, Испания - Отлично местоположение - вижте на картата\nУдобно разположен в Сан Фелиу де Гишолс, Apartment S'Adolitx Sant Feliu de Guixols е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Apartment S'Adolitx Sant Feliu de Guixols гарантират Вашия приятен престой. Докато са отседнали в този чудесен хотел, гостите могат да се насладят на семейна стая.\nКато допълнение всяка хотелска стая предлага широка гама от удобства. Много от стаите са с балкон/тераса, телевизор, миялна машина, душ, пералня, за да удовлетворят и най-изискания вкус. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Apartment S'Adolitx Sant Feliu de Guixols.\nМестен данъчен номер: HUTG006590\nМоля, уведомете предварително Apartment S'Adolitx за очаквания час на пристигането ви. Моля, имайте предвид, че цялата сума на резервацията е дължима преди настаняването. След като пълната сума на резервацията бъде получена, ще получите имейл с адреса на мястото за настаняване и указания как да получите ключ. При пристигане се изисква гаранционен депозит от 250 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети. Номер на лиценза: HUTG006590\nОтстъпка нa Apartment S'Adolitx


Представяне ДФ Селект Баланс Select Asset Management\nДФ "Селект Баланс" е балансирана колективна инвестиционна схема, инвестираща във финансови инструменти, издадени предимно от български емитенти. ДФ "Селект Баланс" може да инвестира до 50% в акции, до 50% в инструменти с фиксирана доходност и до 10% в непублични емисии.\nНоминална стойност на един дял на ДФ "Селект Баланс" е 10 лева.\nУД "Селект Асет Мениджмънт" ЕАД управлява дейността по изчисляването на нетната стойност на активите, както и емитирането и обратното изкупуване на дялове на ДФ "Селект Баланс" АД.\nРисков профил: Умерен риск\nМинимална инвестиционна сума: Левовата равностойност на един дял на ДФ "Селект Баланс"\nНачало / Фондове / ДФ Селект Баланс / Представяне


"България СЕГА"- вестникът на българите в САЩ и Канада + - US полиция разследва Христо Стоичков за побой\nНачална страница | САЩ и Канада | САЩ Централна Част + | US полиция разследва Христо Стоичков за побой\nПубликувано 11 Октомври, 2012 11:31:00\nФизическа саморазправа и заплаха към гл. редактор на в. "България Сега"\nПолицията на американския град Чикаго разследва Христо Стоичков по обвинение в побой над български журналист. Това заяви пред "Труд" дежурният офицер г-жа Кубиерт от Първо районно полицейско управление в Чикаго. В полицейския доклад към преписката е записано, че "жертвата е ударена със свит юмрук от Стоичков". По случая работят детективи, каза още полицай Кубиерт. Тъй като не става дума за тежко криминално престъпление, най-вероятно Стоичков ще може да напусне страната.\nИнцидентът е станал на 8 октомври около 19,30 ч местно време на тържеството за 15-ата годишнина от основаването на футболния клуб "Чикаго Файър" в Историческия музей в Чикаго. Христо Стоичков нападнал главния редактор и издател на местния вестник "България Сега" Светлозар Момчилов, който поискал да вземе интервю от него, твърди потърпевшият.\nФутболистът го ударил в челюстта и накрая го заплашил, че ако опише случая във вестника си, ще му "отреже главата", разказа пред "Труд" Момчилов (виж по-долу).\nСуперзвездата на българския футбол Христо Стоичков е известен с буйния си нрав и необмислени постъпки. Ден преди инцидента пред кореспондента на "Труд" Камата заяви, че българските журналисти са "най-големите тъпаци, за които, като вземеш една лопата и да им разбиеш с нея главата".\nПрипомняме, че през април 2008 г. Стоичков удари и фоторепортера на в."168 часа" Любомир Асенов в ресторант "Барка дел Саламанка" в Барселона. Колегата опитал да му направи снимка.\nАвтор: Симеон Гаспаров, наш кореспондент в Чикаго\nИздателят на "България Сега" Светлозар Момчилов:\nДосрамя ме, че съм българин!\n- Г-н Момчилов, кой ви покани на тържеството по случай 15-годишнината от създаването на "Чикаго Файър"?\n- Покани ме лично президентът на фен клуба на ЦСКА в Чикаго г-н Георги Стойков. Той плати и кувертите за нас.\n- Кога отидохте на коктейла в Историческия музей в Чикаго?\n- На събитието отидох с малко закъснение. По това време Христо Стоичков даваше интервю за мексиканска телевизия. Приготвих камерата си за кратко видеоинтервю с него и когато той свърши с другата медия, аз извиках г-н Стоичков. Но той или не ме чу, или се направи, че не ме чува, и замина към своята маса, на която седеше с г-н Чападжиев.\n- Приближих се и най-учтиво го попитах дали може да ми отдели 2-3 минути за интервю за наша, българска медия в Чикаго. Бях приготвил три най-обикновени въпроса, които ги измислихме заедно с нашия бивш генерален консул в Чикаго г-н Иван Сотиров, който е у нас на гости. Но Стоичков грубо ми каза: "Не. Нямаш никакъв шанс." Аз тогава го попитах учудено: "Има някакъв проблем ли? Какъв е проблемът?" Той ми отвърна: "Нямам нищо общо с вас!" Тогава аз казах: "Но все пак българската общност в Чикаго е голяма и не мисля, че вие трябва да се дистанцирате от нашата българска колония." Тогава Стоичков ми отвърна: "Не ви знам кои сте. Не ви познавам вас."\nДо него беше г-н Шефкет Чападжиев и аз казах: "Г-н Чападжиев много добре познава нашата медия." След което помолих Чападжиев, ако Стоичков не знае за нас, поне той да каже две думи и да му обясни, че ни познава. Но Чападжиев нищо не каза.\n- Какво според вас накара Стоичков да ви посегне?\n- След като Чападжиев не реагира, аз казах: "Г-н Стоичков, ние ще споменем тогава в нашия репортаж, че не сте имали желание да дадете интервю", след което си тръгнах към мястото, където ми беше оставена камерата. Тогава изведнъж Стоичков тръгна след мене и викна: "Я ела ти навънка." Един вид да се саморазправя с мен навън, за да не ни гледат хората. Задърпа ме за ревера. И в това време неочаквано ме удари в челюстта. Ситуацията излезе от контрол и аз помолих да извикат охраната, за да ме защити. Стоичков ставаше необуздан. Намесиха се останалите журналисти, за да го спрат да ме блъска, и ме помолиха да изляза, за да не се дразнел повече.\n- С това ли приключи сблъсъкът ви със Стоичков?\n- Не. Тъй като не можех да си тръгна веднага, аз трябваше да си взема статива и видеокамерата. Когато отидох да си ги взема, Стоичков отново дойде при мен и ме предупреди: "Ако напишеш нещо във вестника, ще ти отхвръкне главата." Аз бях в шок. Нищо не виждах, нищо не чувах. На връщане, като излязох от сградата, стоях сам в колата и не можех да повярвам на това, което ми се случи. Докато Христо Стоичков ме удряше, почувствах най-големия си срам, че съм българин.\n- Къде стана всичко това?\n- В коктейлната зала, където се бяха събрали гостите.\nХристо Стоичков: Да съм ударил човек? Някой сънува\n"Да съм ударил българин?", учуди се Христо Стоичков, потърсен от "Труд" за коментар на твърдението на Светлозар Момчилов.\n"Сигурно имате предвид един човек, който беше дошъл без покана на бляскавата церемония на "Чикаго Файър" - продължи Кавалерът на "Златната топка" от Чикаго малко преди да тръгне към летището за обратния полет към България. - Хората се бяха подготвили фантастично. Една от най-хубавите церемонии, на които съм присъствал. Заедно с другите ми колеги получихме уникални възпоменателни значки. Хората в Щатите искат да развият все повече сокъра (така наричат футбола в САЩ - б.а.). Стадионите започнаха да се пълнят. Ние бяхме сред първите мохикани и сме горди, че ни честваха в тази зала.\nИ покрай толкова много блясък, усмивки и прегръдки се появи един човек, който започна да нахалства за интервю. Казах му, че по цял свят има правила. Научил съм ги в "Барселона" - най-големия клуб. Някога да съм ви отказвал на вас? Вие, във вестник "Труд", просто ги спазвате винаги и затова сте номер едно.\nПреди малко дадох интервю и за Би Ти Ви. А този човек очевидно не беше никакъв журналист, а за спазване на правилата да не говорим. Когато продължи да се държи нахално, не издържах и го хванах за яката. Тогава охраната го изведе. Това е цялата истина. Даже не знам как го е допуснала без покана. Бракониерщина... Бил се оплакал в полицията? От вас чувам такова нещо. Попитайте българите в Чикаго какво е било отношението ми към тях. Още когато играех във "Файър", бях толкова благодарен за подкрепата им. Виждахме се почти всеки ден. Хората идваха на мачовете с родни трибагреници. Сред тях има и велик футболист като Цветан Йончев. Видяхме се и сега, спомнихме си стари истории. С много други също говорих. Както е навсякъде - снимки, автографи... Знам, че нашата колония тук е огромна и няма как за толкова кратко време да се срещна с всеки.\nНо явно е писано винаги да се появява нахалник, който да е като лош дъх в устата. Но не можа да развали спектакъла, който бяха направили шефовете на "Чикаго Файър". Може само да сънува, че съм го удрял. Голяма злоба се трупа у някои хора и ми е болно, че говорим за това. Толкова са жалки, че искат на мой гръб да станат известни. Но гърбът ми е голям, ще издържи. Не ме мислете! На мен слава не ми трябва, имам предостатъчно. Печелил съм я с толкова труд, болка и пот, за които малцина могат да си представят. Камо ли завистливи бракониери.\nКъдето и да отида по света, се радвам да се видя с българи. Така беше в Япония. После и в Южна Африка. На мачовете на "Мамелъди Съндаунс" идваха поне по 500 души заради мен. После се събирахме в месарницата на бате Симо Калоянов в Йоханесбург. На дървените пейки с българите лукс не ни трябваше. Всичко беше от сърце и по български! Не сме забравили откъде сме тръгнали.\nСега ме чака дълъг полет, после колелото на работата в "Литекс" се завърта - тренировки, мачове. Уморих се да отделям внимание на някакъв самозванец. Чао и ще се видим в България."\nЧикаго (1) Христо Стоичков (1) труд (1) Светлозар Момчилов (1) Симеон Гаспаров (1) Чикаго Файър (1)